প্রকাশ হল জয়েন্ট এন্ট্রান্স পরীক্ষার ফল। নজর কাড়লেন কেন্দ্রীয় বোর্ডের ছাত্রছাত্রীরা। প্রথম দশ হাজার স্থানাধিকারীর ৪৭%-ই CBSE বোর্ডের। ১২ জুন কাউন্সেলিং শুরু। কেউ শূন্যের বেশি নম্বর পেলেই কাউন্সেলিংয়ে ডাক পাবেন। 
 ওয়েব ডেস্ক: প্রকাশ হল জয়েন্ট এন্ট্রান্স পরীক্ষার ফল। নজর কাড়লেন কেন্দ্রীয় বোর্ডের ছাত্রছাত্রীরা। প্রথম দশ হাজার স্থানাধিকারীর ৪৭%-ই CBSE বোর্ডের। ১২ জুন কাউন্সেলিং শুরু। কেউ শূন্যের বেশি নম্বর পেলেই কাউন্সেলিংয়ে ডাক পাবেন।  হিসেবটা এরকম। প্রথম দশ হাজার স্থানাধিকারীর ৪৭%-ই CBSE বোর্ডের পড়ুয়া। ৯% ছাত্রছাত্রী ISC বোর্ডের। পশ্চিমবঙ্গ বোর্ডের মাত্র ২৬% পড়ুয়া প্রথম দশ হাজারে স্থান পেয়েছেন। অন্যদিকে প্রতিবেশী রাজ্য বিহার বোর্ডের ছাত্রছাত্রীরাও প্রথম দশ হাজারের ১৩% আসন দখল করে নিয়েছে।  প্রথম হয়েছেন বিড়লা হাইস্কুলের দেবাদিত্য প্রামাণিক
দ্বিতীয় দুর্গাপুরের DAV স্কুলের আইরিন ঘোষ 
তৃতীয় রাজস্থানের কোটার ছাত্র ও বাঁকুড়ার ছেলে হর্ষিত মেটা
চতুর্থ রহড়া রামকৃষ্ণ মিশনের সৌমিক দাস 
পঞ্চম বেলঘরিয়া অ্যাডামাস স্কুলের অর্ণব জানা
ষষ্ঠ সাউথ পয়েন্ট হাইস্কুলের সাগ্নিক ভট্টাচার্য
সপ্তম কোচবিহারের জেনকিংস স্কুলের দেবমাল্য সরকার
অষ্টম কল্যাণী হাইস্কুলের তৃপ্তেশ বিশ্বাস 
নবম চুঁচুড়ার টেকনো ইন্ডিয়া গ্রুপের উত্‍কর্ষ জৈন
দশম হয়েছেন সাউথ পয়েন্ট হাইস্কুলের সায়ক চক্রবর্তী 
প্রথম দশেও কেন্দ্রীয় বোর্ডের প্রাধান্যের ছবিটা স্পষ্ট। প্রথম ১০ জনের মধ্যে ৬ জনই CBSE-র ছাত্র অথবা ছাত্রী। ১ জন ISC বোর্ডের পড়ুয়া। উচ্চমাধ্যমিক বোর্ডের ৩ জন পড়ুয়া প্রথম দশে স্থান পেয়েছেন। ইঞ্জিনিয়ারিংয়ে কৃতকার্য হয়েছেন ইঞ্জিনিয়ারিংয়ে কৃতকার্য: ১ লক্ষ ৪৩৩  জন পরীক্ষার্থী। ১ লক্ষ ১৭৫ ফার্মাসিতে কৃতকার্য হয়েছেন। ১২ জুন থেকে কাউন্সেলিং শুরু হবে। পরের বছর ২২ সে এপ্রিল জয়েন্ট এন্ট্রান্স পরীক্ষা নেওয়া হবে। জানানো হয়েছে বোর্ডের তরফে।